
Табигый кальций фосфаттарына, табигый алюминий-кальций фосфаттарына жана майдаланган бор фосфаттарына карата Евразия экономикалык бирлигинин Бирдиктүү бажы тарифинин ташып кирүү бажы алымынын коюмун белгилөө жөнүндө


2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун 18-пунктуна ылайык (2014-жылдын 29-майындагы Евразия экономикалык бирлиги жөнүндө келишимге № 1 тиркеме) Евразия экономикалык комиссиясы чечти: 
1. ЕАЭБ ТЭИ ТН 2510 20 000 0 коду менен классификацияланган табигый кальций фосфаттарына, табигый алюминий-кальций фосфаттарына жана майдаланган бор фосфаттарына карата Евразия экономикалык комиссиясынын Кеңешинин 2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып кирүү бажы алымынын коюму 2024-жылдын 5-январынан тартып 2026-жылдын 4-январын кошо эсептегенге чейин бажы наркынын 
0 пайызы өлчөмүндө белгиленсин. 
2.  Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) ЕАЭБ ТЭИ ТН 2510 20 000 0 коду менен позициядагы Евразия экономикалык бирлигинин Бирдиктүү бажы тарифине карата эскертүүгө «6С)» шилтемеси «83С)» шилтемесине алмаштырылсын;
б) Евразия экономикалык бирлигинин Бирдиктүү бажы тарифине эскертүүлөрдө:
6С эскертүүсү күчүн жоготту деп таанылсын;
төмөнкүдөй мазмундагы 83С эскертүүсү менен толукталсын:
«83С) Ташып кирүү бажы алымынын коюму бажы наркынын 0 (нөл) % өлчөмүндө 2024-жылдын 5-январынан тартып 2026-жылдын 4-январын кошо эсептегенге чейин колдонулат.».
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет жана 2024-жылдын 5-январынан тартып келип чыккан укуктук мамилелерге жайылтылат.

